RICHY ออกหุ้นกู้ 540 ลบ.อายุ 2 ปี ดอกเบี้ย 6.25% ขายรายใหญ่ 3-8 ส.ค.
RICHY ออกหุ้นกู้ 540 ลบ.อายุ 2 ปี ดอกเบี้ย 6.25% ขายรายใหญ่ 3-8 ส.ค.ใช้คืนหุ้นกู้ที่ครบกำหนด
5 ก.ค. 2560

บริษัท ริชี่ เพลซ 2002 จำกัด (มหาชน) หรือ RICHY ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัท ครั้งที่ 2/2560 มูลค่าไม่เกิน 540 ล้านบาท อายุ 2 ปี ครบกำหนดไถ่ถอนปี พ.ศ.2562 มีอัตราดอกเบี้ยคงที่ร้อยละ 6.25 ต่อปี จ่ายดอกเบี้ยทุก 3 เดือนตลอดอายุหุ้นกู้
ทั้งนี้เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาเสนอขาย ระหว่างวันที่ 3-4, 7-8 ส.ค. 60  ผ่านบล.เอเซีย พลัส ซึ่งเป็นผู้จัดจำหน่ายหุ้นกู้
บริษัทมีวัตถุประสงค์ในการนำเงินที่ได้จากการเสนอขายหุ้นกู้ในครั้งนี้ เพื่อนำมาใช้ชำระคืนหุ้นกู้ RICHY179A ที่จะครบกำหนดไถ่ถอนในวันที่ 11 ก.ย.60 จำนวน 350 ล้านบาท และชำระคืนหุ้นกู้ RICHY179B ที่จะครบกำหนดไถ่ถอนในวันที่28 ก.ย.60 จำนวน 190 ล้านบาท